CELEX: 32021D0905
Language: hu
Date: 2020-12-03 00:00:00
Title: A Tanács (KKBP) 2021/905 határozata (2020. december 3.) az Európai Unió és a Szomáli Szövetségi Köztársaság közötti, a szomáliai biztonsági erők kiképzéséhez hozzájáruló európai uniós katonai missziót (EUTM Szomália) a Szomáli Szövetségi Köztársaságban megillető jogállásról szóló megállapodásnak az Unió nevében történő aláírásáról és megkötéséről

2021.6.7.   
               
               
                  HU
               
               
                  Az Európai Unió Hivatalos Lapja
               
               
                  L 200/1
               
            
         A TANÁCS (KKBP) 2021/905 HATÁROZATA
         (2020. december 3.)
         az Európai Unió és a Szomáli Szövetségi Köztársaság közötti, a szomáliai biztonsági erők kiképzéséhez hozzájáruló európai uniós katonai missziót (EUTM Szomália) a Szomáli Szövetségi Köztársaságban megillető jogállásról szóló megállapodásnak az Unió nevében történő aláírásáról és megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2010. február 15-én elfogadta a 2010/96/KKBP határozatot (1), amellyel létrehozta a szomáliai biztonsági erők kiképzéséhez hozzájáruló európai uniós katonai missziót (EUTM Szomália).
                  
               
                     (2)
                  
                  
                     A Szomáli Köztársaság átmeneti szövetségi kormányának miniszterelnöke 2013. január 11-én az Unió külügyi és biztonságpolitikai főképviselőjéhez címzett levelében megerősítette, hogy „az Unió vezette Atalanta művelet jogállásáról 2008. december 31-én megkötött megállapodásban foglalt jogok és kötelezettségek az EUCAP Nesztórra, annak személyi állományára, helyiségeire és vagyoni eszközeire is alkalmazandók lesznek”, továbbá felhatalmazta „az EUTM személyi állományát a szükséges és arányos erő alkalmazására”, többek között „a misszió személyi állományának, helyiségeinek és vagyoni eszközeinek, valamint a misszió személyi állományának közvetlen közelében tartózkodó személyeknek az olyan cselekményekkel szemben történő védelmére, amelyek e személyek életét veszélyeztetnék, vagy valószínűleg súlyos testi sérülést okoznának nekik.”
                  
               
                     (3)
                  
                  
                     A Tanács 2018. november 19-én elfogadta a (KKBP) 2018/1787 határozatot (2), amellyel 2020. december 31-ig meghosszabbította az EUTM Szomália missziót.
                  
               
                     (4)
                  
                  
                     A Tanács 2019. november 11-én úgy határozott, hogy tárgyalásokat kell kezdeni egy, az Unió és a Szomáli Szövetségi Köztársaság közötti, az EUTM Szomália jogállásáról szóló megállapodás megkötése céljából.
                  
               
                     (5)
                  
                  
                     A Szomáliában és az Afrika szarván megvalósuló közös biztonság- és védelempolitikai-szerepvállalás holisztikus és koordinált stratégiai felülvizsgálatával összefüggésben a Politikai és Biztonsági Bizottság 2020. július 16-án megállapodott különösen arról, hogy az EUTM Szomália missziót 2022. december 31-ig meg kell hosszabbítani.
                  
               
                     (6)
                  
                  
                     Az Unió és a Szomáli Szövetségi Köztársaság tárgyalásokat folytatott az EUTM Szomáliát a Szomáli Szövetségi Köztársaságban megillető jogállásról.
                  
               
                     (7)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Dánia nem vesz részt e határozat végrehajtásában, és ezért nem vesz részt e misszió finanszírozásában sem.
                  
               
                     (8)
                  
                  
                     A megállapodást az Unió nevében jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió nevében jóváhagyja az Európai Unió és a Szomáli Szövetségi Köztársaság kormánya közötti, a szomáliai biztonsági erők kiképzéséhez hozzájáruló európai uniós katonai missziót (EUTM Szomália) a Szomáli Szövetségi Köztársaságban megillető jogállásról szóló megállapodást (3).
         
         
            2. cikk
            A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 3-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2010/96/KKBP határozata (2010. február 15.) az Európai Uniónak a szomáliai biztonsági erők kiképzéséhez hozzájáruló katonai missziójáról (HL L 44., 2010.2.19., 16. o.).
         
            (2)  A Tanács (KKBP) 2018/1787 határozata (2018. november 19.) az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat módosításáról és meghosszabbításáról (HL L 293., 2018.11.20., 9. o.)
         
            (3)  Lásd e Hivatalos Lap 3 oldalát.